
РЕПУБЛИКА СРБИЈА		
ОПШТИНА ЛАПОВО
СКУПШТИНА ОПШТИНЕ
Број: 003431803 2026 08233 001 000 060 107 04 013
Датум: 23. јул 2026. године
ЛАПОВО

На основу члана 40. тачка 11) и 57) Статута Општине Лапово („Службени гласник општине Лапово“, бр. 13/25) и члана 138. став 3. Пословника Скупштине општине Лапово („Службени гласник општине Лапово“, бр. 5/19), Скупштина општине Лапово, на седници одржаној дана 23. јула 2026. године, донела је
Р Е Ш Е Њ Е

Члан 1.
ДАЈЕ СЕ сагласност на Измену Финансијског плана Установе за децу предшколског узраста „Наша младост“ Лапово за средства која се финансирају из општинског буџета за 2026. годину, број 88/2026 од 10. јула 2026. године.

Члан 2.
Ово решење објавити  у „Службеном гласнику општине Лапово“.

О б р а з л о ж е њ е
                 Правни основ за доношење овог решења садржан је у члану 40. тачка 11) и 57) Статута општине Лапово којима је прописано да Скупштина општине оснива установе и организације у области предшколског образовања, васпитања, основног образовања, културе, социјалне заштите, примарне здравствене заштите, физичке културе, спорта, дечје заштите и туризма, прати и обезбеђује њихово функционисање и доноси акт о мрежи јавних предшколских установа и јавних основних школа на територији општине  на основу критеријума које утврди Влада, као и да разматра извештај о раду и даје сагласност на програм рада корисника буџета.            
Управни одбор Установе за децу предшколског узраста „Наша младост“ Лапово је донео Одлуку о усвајању измене Финансијског плана Установе за децу предшколског узраста „Наша младост“ Лапово за 2026. годину са другим ребалансом, број 88 од 10. јула 2026. године.
Одељење за буџет и финансије Општинске управе општине Лапово је дана 14. јула 2026. године, дало позитивно мишљење на измену Финансијског плана Установе за децу предшколског узраста „Наша младост“ Лапово за 2026. годину са другим ребалансом, с обзиром на то да је усклађена са Одлуком о буџету општине Лапово за 2026. годину.
	Имајући у виду да је измена Финансијског плана Установе за децу предшколског узраста „Наша младост“ Лапово за 2026. годину донета у складу са законом и циљевима оснивања установе, донето је Решење као у диспозитиву.
ПРЕДСЕДНИЦА 
Мирела Раденковић 

